יעקב חייט

טקסט=יעקב חייט|ממוזער|הצייר יעקב חייט (2013)
**יעקב חייט** (6 באוגוסט 1939 – 13 בנובמבר 2018) היה צייר ישראלי, חבר באגודת הציירים והפסלים תל אביב ובין התורמים להכרה ולהתפתחות של האמנות בישראל. בשנת 1964 נישא יעקב לציירת, הפסלת, המשוררת והסופרת שושי לבית גולדמן (שושי חייט) (1947-2011) ולזוג שתי בנות, ריקי ומיכל. הצייר גר ויצר בסטודיו שלו בעיר חולון.

## ביוגרפיה
חייט נולד בבגדאד שבעיראק ובשנת 1951 עלה לישראל. הוריו נשלחו למעברת אשקלון והוא נשלח לקיבוץ דפנה במסגרת עליית הנוער. על תקופה זו העיד שהייתה היפה ביותר בחייו ובה למד להכיר ולאהוב את ישראל. סביבת מגוריו, בקרבה לכנרת, העניקה לו את ההשראה להכניס ביצירותיו את נופי הגליל, הכנרת, את הציפורים והדמויות שפגש בדרכיו.

את שירותו הצבאי עשה בחיל האוויר ולאחר שרותו השתקע במרכז ישראל.

ביקוריו של חייט מעת לעת בירושלים צרבו בתוכו את הזיכרון ההיסטורי-הקולקטיבי הקשור בחשיבות העיר ועל כן רבות מיצירותיו, לאורך השנים, מתייחסות אל העיר ואל אתרי הקודש בה. כמו כן חייט שילב לא אחת ביצירותיו דמויות תנ"כיות שמעוררות בו עניין רב.

ביום שלישי, ה-13 בנובמבר 2018, הלך לעולמו בגיל 79.

## לימודים
[ממוזער|הטובל בים ([ביאנלה 1985), יעקב חייט]]
חייט למד אמנות וגרפיקה במכונים הטכנולוגים בתל אביב ובשנות ה-60 עד לשנות ה-80 עבד, במקביל לעיסוקו כצייר, כגרפיקאי וכמאייר בבית דפוס. את יצירותיו הגרפיות עשה במלאכת יד.

## הכרה ראשונית
ההכרה הציבורית הראשונה של חייט הייתה לאחר שהקריקטוריסט הישראלי דוש נחשף ליצירתו בתערוכתו הראשונה שהוצגה בשנת 1967 ב'גלריה 220' בתל אביב. דוש סיפר אודות הצייר לדן בן אמוץ וזה מיהר להזמין את חייט להתראיין אצלו בתוכנית הבימתית שיצר אודות אמני ישראל.

## סגנון ציור
חייט הרבה לשלב מגוון סגנונות וטכניקות של ציור ונמנע מלהגדיר תחום וסגנון בלעדי. בתפיסת עולמו האמנותית צריך היוצר ללכת עם התקופה, עם הזמן ועם הסביבה ובהתאם לכך להשתנות ולהתפתח כל העת. לפיכך תערוכותיו הרבות שונות האחת מקודמתה והציגו פנים ותחומי עניין מגוונים של היוצר.

ביצירותיו הוא השתמש בשלל חומרים ובכללם: אקריליק, שמן, אקוורל וצבעי פנדה.

הטבעת חותמת ייחודית מאחורי תמונותיו המקוריות של הצייר יעקב חייט|ממוזער
חייט חתם על כלל יצירותיו וכמו כן החל משנת 2009 להטביע בגב היצירה סמל הייחודי רק לו.

## פעילות ציבורית
ב-1981 יזם ויסד חייט את אגודת הציירים והפסלים העירונית הראשונה בעיר בת-ים. בשנים 1981 ועד 1984 כיהן כיושב הראש הראשון של האגודה.

בשנים 1983 ועד 1988 חייט ניהל את מוזיאון בן-ארי בעיר בת ים.

## פרסים
*1966 - פרס מעריב לאמנות
*1985 – זכייה בייצוג מדינת ישראל עם שתי יצירות בביאנלה ה-7 בעיר ולפראיסו, צ'ילה

## ספרים
בשנים 1989 עד 1994 הפיק חייט את שלושת הכרכים "ארט 2000" הסוקרים את אמני ישראל ומובילים להכרתם ברבים. את המבוא לספר כתב מבקר האמנות הישראלית, הד"ר גדעון עפרת ובו ציין שמטרתה העיקרית של הסדרה היא לקדם אמנים ולשמש להם במה שבאמצעותה יתוודעו אל קוראיהם ויציגו עבודה או שתיים פרי יצירתם וזאת על פי בחירתם האישית.

## הוראה
בשנים 2005 ועד 2009 לימד ציור בבית הלוחם תל אביב.

## גלריית ציורים

קובץ:Man in the sea, Jacob Chayat.jpg|איש בים, ציורו של יעקב חייט שייצג את ישראל בבינאלה (1985)
קובץ:Arabic Women (from the Bianala), Jacob Chayat.jpg|נשים ערביות, ציורו של יעקב חייט שייצג את ישראל בבינאלה (1985)
קובץ:Joseph Jacob Chayat.jpg|יוסף וכתונת הפסים, יעקב חייט
קובץ:King Solomon and the Bee, Jacob Chayat.jpg|המלך שלמה והדבורה, יעקב חייט
קובץ:Circumcision, Jacob Chayat.gif|ברית מילה, יעקב חייט
קובץ:Jacob's ladder, Jacob Chayat.jpg|סולם יעקב, יעקב חייט
קובץ:Noah's Ark, Jacob Chayat.gif|תיבת נח, יעקב חייט
קובץ:Jerusalem, Jacob Chayat.tif|ירושלים של מעלה, יעקב חייט
קובץ:Zion gate, Jacob Chayat.gif|שער ציון, יעקב חייט
קובץ:The western wall, Jacob Chayat.jpg|הכותל המערבי, יעקב חייט
קובץ:The Western wall square, Jacob Chayat.gif|ירושלים, יעקב חייט
קובץ:Musicians, Jacob Chayat.gif|שני נגנים, יעקב חייט
קובץ:Three musician, Jacob Chayat.gif|שלושה נגנים, יעקב חייט
קובץ:Birds, Jacob Chayat.jpg|ציפורים, יעקב חייט
קובץ:2 birdsJacob Chayat.jpg|שתי ציפורים, יעקב חייט
קובץ:Picasso, Jacob Chayat.jpg|פיקאסו, יעקב חייט
קובץ:Blue landscape, Jacob Chayat.jpg|נופים כחולים, יעקב חייט
קובץ:In the Village, Jacob Chayat.jpg|בכפר, יעקב חייט
קובץ:Naked in red, Jacob Chayat.gif|ערומה באדום (1), יעקב חייט
קובץ:Naked in red 2, Jacob Chayat.gif|ערומה באדום (2), יעקב חייט
קובץ:Naked, Jacob Chayat.jpg|ערום, יעקב חייט
קובץ:Thoughts, Jacob Chayat.gif|מחשבות, יעקב חייט
קובץ:Independence Day, Jacob Chayat.jpg|יום העצמאות, יעקב חייט
קובץ:Woman with butterfly, Jacob Chayat.gif|אישה עם פרפר, יעקב חייט
קובץ:Soshi woman of my youth, Jacob Chayat.jpg|שושי אשת נעוריי, יעקב חייט
קובץ:Ricki my daughter, Jacob Chayat.gif|ריקי בתי, יעקב חייט
קובץ:Michal my daughter, Jacob Chayat.gif|מיכל בתי, יעקב חייט


## תערוכות
רבות מיצירותיו של חייט מוצגות בגלריות ובקרב אספני אומנות בישראל וברחבי תבל.

### תערוכות יחיד

### תערוכות משותפות בחוץ לארץ
*1978 - מקסיקו סיטי, מקסיקו
*1984 - ברלין, גרמניה
*1985 - ביאנלה בינלאומית ה-7 ולפראיסו, צ'ילה.

## קישורים חיצוניים

* חייו ופועלו האמנותי של הצייר יעקב חייט **[https://www.youtube.com/watch?v=knsFfl6U3sg סרט דוקומנטרי],** יוצרים: עמרי גלפרין ונדב נישט
* יעקב חייט בראיון עבור גלריה בידרמן
* יעקב חייט מבכה את לכתה של אשתו האומנית שושי חייט, אתר ynet
* מרכז המידע לאמנות ישראלית-מוזיאון ישראל, יעקב חייט
* מייסד איגוד הציירים והפסלים בעיר בת ים: יעקב חייט נפטר ממחלת הסרטן, השקמה בת ים
* 

קטגוריה:ציירים ישראלים
קטגוריה:ישראלים ילידי עיראק
קטגוריה:אישים הקבורים בבית הקברות ירקון
קטגוריה:ישראלים שנולדו ב-1939
קטגוריה:ישראלים שנפטרו ב-2018